**Fizika házi dolgozat tartalmi és formai követelményei**

Házi dolgozatot, csak írásban fogadok el, maximum 2 oldal. Mind kézzel, mind géppel írott dolgozatok elfogadhatók.

A dolgozat nem tartalmazhat a diák számára ismeretlen, fogalmakat, kifejezéseket, mértékegységeket. A felhasznált irodalom szó szerinti lemásolása nem elfogadható, a dolgozatok nem készülhetnek „másol-beilleszt” technikával. Saját kezűleg kell átdolgozni. Forrásként bármilyen könyv, vagy internetes oldal felhasználható.

**A témák feldolgozása:**

**Tudós:** Magyar, vagy külföldi tudósok: Röviden az élettörténetük.

Munkásságuk: Milyen találmányokkal rendelkeznek, vagy milyen felfedezést tettek. Hogy változtatta meg ez, az emberiséget.

**Találmány:** Ki találta fel? Mi volt jellemző a találmány felfedezése előtt és után?

Hogy fejlődött tovább és hogy fog továbbfejlődni a találmány? Hogy működik? (egyszerű alap szinten)

Az információk forrását a dolgozat végén irodalomjegyzékben kell felsorolni

– a nyomtatott hivatkozások formája könyv esetén:

Például: D. de Solla Price: Kis tudomány, nagy tudomány, Akadémiai Kiadó, Budapest, 1979.

– az internetes hivatkozás formája:

Például: Kabai meteorit – http://hu.wikipedia.org/wiki/Kabai\_meteorit

<http:///www.intel.com/technology/mooreslaw>

A dolgozat értékelésénél elsődleges szempont, hogy az adott témát milyen mélységben és mennyire önállóan dolgozta fel. Fontosak a saját gondolatok!